[宋]
溪流转处两三家,落落疏林浅浅沙。
可是小春风物早,檐头一束杜鹃花。
无雨又无日,此行天相之。
荒园遗木老,古隧得峰奇。
何山如幽人,道场如大家。
穰穰衲子脚,刺刺骚翁牙。
[元]
山堂晚色,满疏篱寒雀,烟横高树。小雪轻盈如解舞,故故穿帘入户。扫地烧香,团栾一笑,不道因风絮。冰*生砚,问谁先得佳句。有梦不到长安,此心安稳,只有归耕去。试问雪溪无恙否,十里淇园佳处。修竹林边,寒梅树底,准拟全家住。柴门新月,小桥谁扫归路。
[宋]
夜来急雪打船窗,今夜推窗月满江。
堪恨无情一枝橹,水禽惊起不成双。
夜卧风号野,晨兴雪拥篱。
未言能压瘴,要是欲催诗。
倒尽床头酒半罂,笑呼筇杖共闲行。
梅花照水为谁瘦,雪片倚风如许轻。
夷落朝云候,王正小雪辰。缅怀朝紫陌,曾是洒朱轮。
气耿簪裾肃,风严刻漏频。暗飞金马仗,寒舞玉京尘。
[唐]
片片互玲珑,飞扬玉漏终。乍微全满地,渐密更无风。
集物圆方别,连云远近同。作膏凝瘠土,呈瑞下深宫。
度腊侵春亦未迟,纷纷款款意犹微。
沾衣带润元无见,著物还消不待曦。
梁苑瑶池醉梦阑,忽随北客度燕山。
马头点缀飞才密,日脚微明意尚悭。
[宋]
无端小雪帘纤。入平檐。
金鸭旋添龙饼,莫开帘。寻梅约。
[唐]
甲子徒推小雪天,刺梧犹绿槿花然。
融和长养无时歇,却是炎洲雨露偏。
[宋]
舞霙飞霰闹中庭,已办持杯听渭城。
汉水襄山骤漂忽,早梅晚菊自枯荣。
语别诗翁玉麈边,已催歌舞压香泉。
日陪色笑庸何取,橐攟篇章敢浪传。
天禄淹回德齿尊,暂留汾曲两朱轓。
闲轩坐啸正飞雪,同舍倦游不及门。
[宋]
小雪仅能消膈热,苦寒偏解恼衰翁。
年丰谁使百物贵,心净要令万事空。
[宋]
风格孤高又国香,故教小雪发新妆。
修行嗟我无功力,却使天魔入道场。
晨起千林腊雪新,数枝云梦泽南春。
一尘不染香到骨,姑射仙人风露身。
[宋]
晓楼衾薄梦回频,辟户寒光绝点尘。
各各一篷船未动,差差万瓦屋如新。
欲雪寻梅树,余霜殢菊枝。
每嫌开较晚,不道谢还迟。